1.  ปัจจัยความเสี่ยง

เนื่องจากบริษัทฯ
ได้มีการเปลี่ยนแปลงลักษณะการประกอบธุรกิจจากธุรกิจโฆษณาเป็นธุรกิจให้บริการและการลงทุนในบริษัทร่วมและบริษัทย่อย
ดังนั้นรายได้หลักของบริษัทจึงขึ้นอยู่กับผล
การดำเนินงานของบริษัทร่วมและบริษัทย่อยที่บริษัทได้ลงทุนไว้
หรืออีกนัยหนึ่งปัจจัยความเสี่ยงของบริษัทขึ้นอยู่กับปัจจัยความเสี่ยงของบริษัทร่วมและบริษัทย่อย
ซึ่งมีลักษณะดังนี้

1.  ผลกระทบอันเกิดจากกรณีที่หากมีการแยกตัวของผู้ร่วมลงทุนต่างประเทศ

  ปัจจุบันบริษัทร่วมและบริษัทย่อย มีลูกค้าส่วนหนึ่งซึ่งเป็นลูกค้าที่ส่งผ่านมาจากเครือข่าย

  ของบริษัทผู้ร่วมทุนต่างประเทศ ดังนั้นหากผู้ร่วมลงทุนดังกล่าวแยกตัวไปบริษัทร่วมและบริษัท
  ย่อยก็จะสูญเสียลูกค้าส่วนดังกล่าวไป

  อย่างไรก็ตามคาดว่าคงไม่มีการแยกตัวของผู้ร่วมลงทุนต่างประเทศในบริษัทร่วมและบริษัทย่อย
  เนื่องจากทั้งบริษัทร่วมและบริษัทย่อยมีผลการดำเนินงานและฐานะการเงินอยู่ในเกณฑ์ที่ดีพอสมควรและธุรกิจมีการเจริญเติบโตอย่างต่อเนื่อง
  อีกทั้งผู้ร่วมลงทุนต่างประเทศได้รับผลตอบแทนจากการลงทุนโดยทางตรงหรือทางอ้อมอย่างสม่ำเสมอ

2.  ภาวะการขาดแคลนทรัพยากรบุคคลที่มีความเชี่ยวชาญในวิชาชีพ

  เนื่องจากธุรกิจโฆษณายังขาดแคลนบุคลากรที่มีความเชี่ยวชาญในวิชาชีพอย่างมาก
  ทำให้ธุรกิจโฆษณาบางแห่งเสนอค่าตอบแทนที่สูงเพื่อจูงใจให้มีการโยกย้ายไปเป็นพนักงานของตนเอง
  ปัญหาดังกล่าวจะส่งผลให้ค่าใช้จ่ายด้านบุคลากรสูงขึ้นในอนาคต
  อย่างไรก็ดีบริษัทร่วมและบริษัทย่อยก็ได้มีโครงการพัฒนาบุคลากรอย่างต่อเนื่อง
  กล่าวคือจัดให้มีการฝึกอบรมภายในบริษัทและจัดส่งพนักงานไปฝึกอบรมในสถาบันวิชาชีพทั้งในประเทศและต่างประเทศโดยสม่ำเสมอ
  โดยเฉพาะอย่างยิ่งการจัดส่งพนักงานไปฝึกอบรมที่สำนักงานใหญ่ของผู้ร่วมลงทุน
  ซึ่งมีผู้เชี่ยวชาญในด้านการโฆษณาเป็นจำนวนมากและมีเทคนิคที่ทันสมัย
  ทำให้ลดปัญหาการขาดแคลนบุคลากรที่มีความเชี่ยวชาญลงไปได้ระดับหนึ่ง

3.  การสูญเสียลูกค้ารายใหญ่

  โดยปกติลูกค้าของบริษัทร่วมและบริษัทย่อยที่มีบริษัทใหญ่ในต่างประเทศมักจะไม่
  เปลี่ยนตัวแทนโฆษณา
  เนื่องจากกลยุทธ์การโฆษณาจำเป็นต้องมีการวางแผนและพัฒนาร่วมกันระหว่างบริษัทผู้โฆษณากับตัวแทนโฆษณาอย่างต่อเนื่อง
  ถ้ามีการเปลี่ยนตัวแทนโฆษณาก็จะต้องใช้ระยะเวลาพอสมควรในการปรับกลยุทธ์การโฆษณาให้สอดคล้องกันกับกลยุทธ์ทางการตลาด

  อย่างไรก็ดีในกรณีต่อไปนี้ลูกค้าของบริษัทร่วมและบริษัทย่อยอาจมีการเปลี่ยนแปลง ตัวแทนโฆษณา

1.  บริษัทใหญ่ในต่างประเทศของลูกค้าเหล่านี้เปลี่ยนแปลงตัวแทนโฆษณา
    ซึ่งอาจส่งผลให้ลูกค้าของบริษัทร่วมและบริษัทย่อยต้องเปลี่ยนแปลงตัวแทนโฆษณาให้เป็นบริษัทตัวแทนโฆษณาเดียวกันกับของบริษัทใหญ่

2.  บริษัทในต่างประเทศของลูกค้าเหล่านี้มีการรวมตัวกันทางธุรกิจ
    ก็อาจทำให้มีการเปลี่ยนแปลงตัวแทนโฆษณาภายหลังการรวมธุรกิจกันแล้ว
    ซึ่งอาจส่งผลทำให้ลูกค้าของบริษัทร่วมและบริษัทย่อยต้องเปลี่ยนแปลงตัวแทนโฆษณาได้เช่นกัน

  4. ผู้ร่วมลงทุนขอซื้อหุ้นสามัญในบริษัทร่วมและบริษัทย่อยจากบริษัท

  ตามที่บริษัท เอฟซีบี อินเตอร์เนชั่นแนล จำกัด
  มีความประสงค์จะขอซื้อหุ้นสามัญจำนวนหนึ่งในบริษัท เอฟซีบี เวิรลด์ไวด์ (ประเทศไทย) จำกัด
  จากบริษัทดังที่เคยรายงานไปแล้วนั้น บัดนี้บริษัท เอฟซีบี อินเตอร์เนชั่นแนล จำกัด
  ขอยกเลิกการขอซื้อดังกล่าว
  ซึ่งบริษัทได้แจ้งให้ตลาดหลักทรัพย์แห่งประเทศไทยทราบแล้วตามหนังสือของบริษัท ที่
  บช.24/2547 ลงวันที่ 17 มิถุนายน 2547
  ดังนั้นจึงทำให้บริษัทยังคงได้รับรายได้ส่วนหนึ่งจากบริษัท เอฟซีบี เวิรลด์ไวด์ (ประเทศไทย)
  จำกัด ต่อไปตามเดิม อย่างไรก็ดี บริษัทได้ให้โอกาสแก่บริษัท เอฟซีบี อินเตอร์เนชั่นแนล จำกัด
  ที่จะขอซื้อหุ้นสามัญในบริษัท เอฟซีบี เวิรลด์ไวด์ (ประเทศไทย) จำกัด
  จากบริษัทในอนาคตตามเงื่อนไขที่จะตกลงกันใหม่

  อย่างไรก็ดีบริษัทจะสูญเสียรายได้ส่วนหนึ่งที่เคยได้รับจากบริษัท ปับลิซีส (ประเทศ-ไทย) จำกัด
  เนื่องจากบริษัทได้ขายหุ้นสามัญที่บริษัทถือไว้ทั้งหมดในบริษัทดังกล่าวให้แก่ บริษัท เซนิธออพติมีเดีย
  จำกัด เมื่อวันที่ 9 กรกฎาคม 2547 ซึ่งบริษัทตระหนักในเรื่องนี้
  และได้วางแผนที่จะเตรียมดำเนินการโครงการอื่นเพื่อมาทดแทนรายได้ที่สูญเสียไปไว้แล้ว